**projektas**

**reg. Nr. T-123**

**2.4.darbotvarkės klausimas**

**Pasvalio rajono savivaldybės taryba**

**Sprendimas**

**dėl dalios vaišnienės darbo sutarties pasibaigimo**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 53 straipsnio 7 punktu, 65 straipsnio 1 dalimi, 68 straipsnio 4 dalimi, 69 straipsnio 1 ir 4 dalimis, 127 straipsnio 6 dalimi, 146 straipsnio 2 dalimi, Lietuvos Respublikos švietimo įstatymo 59 straipsniu, Pasvalio rajono savivaldybės taryba nusprendžia:

1. Konstatuoti Dalios Vaišnienės darbo sutarties Nr. 28, sudarytos 1994 m. spalio 27 d., pasibaigimą 2020 m. rugpjūčio 31 d. ir atleisti ją iš Pasvalio r. Narteikių mokyklos-darželio „Linelis“ direktoriaus pareigų 2020 m. rugpjūčio 31 d., suėjus darbo sutarties terminui.
2. Įpareigoti Pasvalio r. Narteikių mokyklą-darželį „Linelis“ apskaičiuoti ir išmokėti Daliai Vaišnienei jai priklausantį darbo užmokestį, vieno mėnesio jos vidutinio darbo užmokesčio dydžio išeitinę išmoką ir kompensaciją už 40 darbo dienų nepanaudotų kasmetinių atostogų už 2019-07-01–2020-06-30 laikotarpį ir 7,06 darbo dienas už 2020-07-01–2020-08-31 laikotarpį.
3. Įgalioti Pasvalio rajono savivaldybės administracijos direktorių padaryti atitinkamus įrašus Dalios Vaišnienės darbo sutartyje ir ją pasirašyti.
4. Įpareigoti Pasvalio r. Narteikių mokyklos-darželio „Linelis“ direktorę Dalią Vaišnienę perduoti reikalus Pasvalio r. Joniškėlio Gabrielės Petkevičaitės-Bitės gimnazijos direktoriui Almantui Kanapeckui.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2020-06-08

Suderinta DVS Nr. RTS-131

Pasvalio rajono savivaldybės tarybai

**AIŠKINAMASIS RAŠTAS**

**dėl dalios vaišnienės darbo sutarties pasibaigimo**

**2020-06-08**

Pasvalys

**1. Problemos esmė**

Įstatymų leidėjui pakeitus švietimo sistemos teisinį reguliavimą, nuo 2018 m. sausio 1 d. įtvirtintos švietimo įstaigų vadovų kadencijos. Šių pakeitimų pagrindu nuo 2018 m. sausio 1 d. pakeistos visų Pasvalio rajono savivaldybės švietimo įstaigų vadovų darbo sąlygos, t. y. pakeistos darbo sutarčių rūšys – iš neterminuotų į terminuotas.

Vadovaujantis Lietuvos Respublikos darbo kodekso 69 straipsnio 1 dalimi, terminuota darbo sutartis baigiasi suėjus terminui, kuris gali būti nustatytas iki tam tikros kalendorinės datos, tam tikram dienomis, savaitėmis, mėnesiais ar metais skaičiuojamam terminui, iki tam tikros užduoties įvykdymo ar tam tikrų aplinkybių atsiradimo, pasikeitimo ar pasibaigimo (Darbo kodekso 67 straipsnio 2 dalis). Pasvalio r. Narteikių mokyklos-darželio „Linelis“ (toliau – Įstaiga) direktorės Dalios Vaišnienės terminuotos darbo sutarties Nr. 28 terminas nustatytas iki Įstaigos reorganizavimo pabaigos – 2020 m. rugpjūčio 31 d.

Primintina, kad Pasvalio rajono savivaldybės tarybos 2019 m. kovo 20 d. sprendimu Nr. T1-60 „Dėl sutikimo reorganizuoti Pasvalio r. Narteikių mokyklą-darželį „Linelis“ prijungiant ją prie Pasvalio r. Joniškėlio Gabrielės Petkevičaitės-Bitės gimnazijos“ sutikta iki 2020 m. rugpjūčio 31 d. reorganizuoti Įstaigą prijungiant ją prie Pasvalio r. Joniškėlio Gabrielės Petkevičaitės-Bitės gimnazijos. Šio reorganizavimo tikslas – optimizuoti Pasvalio rajono savivaldybės švietimo įstaigų tinklą, racionaliau panaudoti įstaigų ugdymo organizavimo ir valdymo, mokymo, švietimo pagalbos bei aplinkos lėšas. Atsižvelgiant į tai, kas išdėstyta, bei į tai, kad po reorganizavimo veiklą tęs ir visas reorganizuojamos įstaigos teises ir pareigas perims Pasvalio r. Joniškėlio Gabrielės Petkevičaitės-Bitės gimnazija (turinti struktūrinius padalinius: Narteikių skyrių ir Joniškėlio skyrių), o Įstaiga baigs veiklą kaip juridinis asmuo, Pasvalio rajono savivaldybės tarybos 2019 m. gegužės 30 d. sprendimu Nr. T1-86 „Dėl viešo konkurso Pasvalio r. Narteikių mokyklos-darželio „Linelis“ direktoriaus pareigoms eiti neorganizavimo“ priimtas sprendimas neorganizuoti konkurso įstaigos, kuri, įgyvendinus aukščiau įvardintus Pasvalio rajono savivaldybės tarybos sprendimus, planuoja veikti iki 2020 m. rugpjūčio 31 d., vadovo pareigoms eiti. Paminėtina, kad Pasvalio rajono savivaldybės tarybos 2019 m. gegužės 30 d. sprendimu Nr. T1-103 „Dėl Pasvalio r. Narteikių mokyklos-darželio „Linelis“ reorganizavimo ir reorganizavimo sąlygų aprašo patvirtinimo“ nuspręsta iki 2020 m. rugpjūčio 31 d. reorganizuoti Įstaigą prijungiant jį prie Pasvalio r. Joniškėlio Gabrielės Petkevičaitės-Bitės gimnazijos, kuriai pereina visos Įstaigos teisės ir pareigos bei patvirtintos Pasvalio r. Narteikių mokyklos-darželio ,,Linelis“ reorganizavimo, prijungiant ją prie Pasvalio r. Joniškėlio Gabrielės Petkevičaitės-Bitės gimnazijos, sąlygų aprašas.

Darbo sutarties pasibaigimas reiškia, kad pasibaigia jos šalių (darbuotojo ir darbdavio) teisės ir pareigos, susijusios su darbo sutarties vykdymu. Tačiau tai nereiškia, kad pasibaigus darbo sutarčiai baigiasi ir visos jos šalis (darbuotoją ir darbdavį) siejusios, iš darbo teisinių santykių kilusios teisės ir pareigos, pvz., pareiga dėl atsiskaitymo, tam tikrų dokumentų sutvarkymo, išdavimo ir kt.

Atsižvelgiant į tai, kas išdėstyta, Pasvalio rajono savivaldybės taryba turėtų priimti aktą, kuriuo konstatuojama, kad konkreti darbo sutartis (Įstaigos direktorės Dalios Vaišnienės darbo sutartis Nr. 28) pasibaigė suėjus darbo sutarties terminui (Darbo kodekso 65 straipsnis, 69 straipsnis).

Vadovaujantis Darbo kodekso 69 straipsnio 4 dalimi, darbo sutarčiai pasibaigus dėl sutarties termino pabaigos darbuotojui išmokama vieno mėnesio jo vidutinio darbo užmokesčio dydžio išeitinė išmoka, jeigu darbo santykiai tęsiasi ilgiau kaip dvejus metus. Išeitinė išmoka skaičiuojama pagal vidutinį darbo užmokestį, kuris apskaičiuojamas Lietuvos Respublikos Vyriausybės patvirtinto Darbuotojo, valstybės tarnautojo ir žvalgybos pareigūno vidutinio darbo užmokesčio skaičiavimo tvarkos aprašo nustatyta tvarka (Darbo kodekso 145 straipsnis).

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į tai, kas išdėstyta, siūloma priimti sprendimą, kuriuo konstatuojama, kad Įstaigos direktorės Dalios Vaišnienės darbo sutartis Nr. 28 pasibaigė suėjus darbo sutarties terminui.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Pasvalio rajono savivaldybės biudžeto lėšos reikalingos: atleidžiamo darbuotojo priklausančio darbo užmokesčio, vieno mėnesio jo vidutinio darbo užmokesčio dydžio išeitinės išmokos ir kompensacijos už nepanaudotas kasmetines atostogas išmokėjimui.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė